Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 768/14/7701	Bardejov, 4.2.2015
EEČ : 2-54-27-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: zootechnik
dňa 11.07.2014 v čase okolo  13.40 hod. po ceste č. III/5447 v smere Gaboltov - Sveržov, okr. XXXXX, viedla nákladné motorové vozidlo zn. Citroen Berlingo, EČ: BJ-841BF, kde po prejazde ľavotočivou zákrutou z dôvodu neprispôsobenia rýchlosti jazdy vozidla najmä svojím schopnostiam, vlastnostiam vozidla a nákladu, poveternostným podmienkam, stavu a povahe vozovky a iným okolnostiam, ktoré možno predvídať, s vozidlom zišla mimo vozovku, kde sa vozidlo prevrátilo, pričom došlo k zraneniu spolujazdca XXXXX, nar.14.06.1986, trvale bytom Frička č. 57, okr. XXXXX, ktorý v dôsledku nehody utrpel zranenia a to  zlomeninu tela 1 driekového stavca kompresívnu, otras mozgu, odreninu na záhlaví, odreniny na pravej strane chrbta s dobou liečenia spojenou s práceneschopnosťou v trvaní od 11. 07. 2014 do 01. 12. 2014. 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
          Uznesením povereného príslušníka ODI OR PZ SR v Bardejove sp. zn. ORP-74/DI-BJ-2014 zo dňa 26.10.2014 bolo podľa § 199 ods. 1 Tr. poriadku začaté trestné stíhanie za prečin „Ublíženie na zdraví“ podľa § 157 ods. 1 Tr. zákona a súčasne podľa § 206 ods. 1 Tr. poriadku vznesené obvinenie obvinenej Ing. Bibiáne Bilavskej, nar. XXXXX v Bardejove, trvale bytom XXXXX, okr. XXXXX, za vyššie uvedený prečin, ktorého sa mal dopustiť tak, že dňa 11.07.2014 v čase okolo  13.40 hod. po ceste č. III/5447 v smere Gaboltov - Sveržov, okr. XXXXX, viedla nákladné motorové vozidlo zn. Citroen Berlingo, EČ: BJ-841BF, kde po prejazde ľavotočivou zákrutou z dôvodu neprispôsobenia rýchlosti jazdy vozidla najmä svojím schopnostiam, vlastnostiam vozidla a nákladu, poveternostným podmienkam, stavu a povahe vozovky a iným okolnostiam, ktoré možno predvídať, s vozidlom zišla mimo vozovku, kde sa vozidlo prevrátilo, pričom došlo k zraneniu spolujazdca XXXXX, nar. 14.06.1986, trvale bytom Frička č. 57, okr. XXXXX, ktorý v dôsledku nehody utrpel zranenia a to  zlomeninu tela 1 driekového stavca kompresívnu, otras mozgu, odreninu na záhlaví, odreniny na pravej strane chrbta s dobou liečenia spojenou s práceneschopnosťou v trvaní od 11. 07. 2014 do 01. 12. 2014.
 
         Skrátené vyšetrovanie v uvedenej veci bolo príslušníkom PZ ukončené dňa 23.12.2014 a na vec sa vzťahujúci vyšetrovací spis sp. zn. ORP-74/DI-BJ-2014 bol predložený Okresnej prokuratúre v Bardejove na ďalšie konanie.

         Preskúmaním predmetného vyšetrovacieho spisu som zistil, že v uvedenej trestnej veci sú splnené zákonné predpoklady a podmienky pre postup prokurátora podľa § 216 ods. 1 Tr. poriadku.

         Podľa § 216 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
 
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
 
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Podľa § 216 ods. 2 Tr. poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

	Podľa   § 157 ods. 1 Tr.  zákona kto inému z nedbanlivosti spôsobí ťažkú ujmu na zdraví, potrestá sa odňatím slobody na šesť mesiacov až dva roky. 

	Preskúmaním na vec sa vzťahujúceho vyšetrovacieho spisu som zistil, že v uvedenej trestnej veci je vedené konanie o prečine, ktorého horná hranica trestnej sadzby ustanovenej Trestným zákonom neprevyšuje päť rokov.

           Súčasne som zistil, že obvinená Ing. Bibiána XXXXX podľa § 216 ods. 1 Tr. poriadku, vyhlásila, že spáchala skutok, za ktorý je stíhaná, jeho spáchanie oľutovala a nie sú odôvodnené pochybnosti o tom, že jej vyhlásenie bolo vykonané slobodne, vážne a zrozumiteľne.

           Z evidenčnej karty vozidla zo dňa 04.12.2014 vyplýva, že držiteľom a vlastníkom vozidla zn. CITROEN Berlingo, ev.č.: BJ841BF je XXXXX - VK and spol., IČO: 30632668, so sídlom podnikania na Ul. Kacvinská 2, XXXXX.

           Z výpovede svedka - poškodeného XXXXX zo dňa 04.12.2014 vyplynulo, že si voči zamestnankyni obv. Ing. Bibiáne Bilavskej neuplatňuje žiadnu náhradu škody v dôsledku poškodenia motorového vozidla vo výške 1.000,-EUR, ktoré v čase nehody viedla a ktorého držiteľom je jeho firma XXXXX - VK and spol., IČO:30632668, so sídlom Ul. Kacvinská 2, XXXXX. 

           Z Oznámenia škodovej udalosti poisteným k zodpovednosti za škodu spôsobenú prevádzkou motorového vozidla zo dňa 23.07.2014, ktoré bolo poisťovni Kooperativa poisťovňa, a. s., XXXXX Group, Kancelária XXXXX doručené v uvedený  deň vyplýva,  že  predmetnú  nehodu  ako  poistnú  udalosť k povinnému zmluvnému poisteniu zodpovednosti za škodu spôsobenú prevádzkou motorového vozidla ev. č. BJ-841BF oznámil držiteľ vozidla XXXXX - VK and spol. XXXXX predmetnej poisťovni. Z uvedeného vyplýva, že zo strany držiteľa vozidla bolo urobené potrebné opatrenie smerujúce k náhrade spôsobenej škody poškodeným stranám - ohlásenie poistnej udalosti.     

           Z podaných charakteristík na obvinenú Ing. Bibiánu Bilavskú vyplýva, že doposiaľ nebola súdne trestaný, nemá ani žiadny záznam v evidencii priestupkov MV SR. V evidenčnej karte vodiča nemá žiadny záznam. Držiteľkou vodičského oprávnenia skupín B1, B, AM je od 19.06.2007.  Z miesta trvalého bydliska v obci Gaboltov je hodnotená všeobecne. 

          Na základe uvedených skutočností možno konštatovať, že v osobe obv. Ing. Bibiány Bilavskej ide o osobu, ktorá doposiaľ viedla riadny život.  

          Vzhľadom na osobu obvineného a s prihliadnutím na jeho doterajší život a okolnosti prípadu možno teda rozhodnutie o podmienečnom zastavení trestného stíhania považovať za dostačujúce.

	Konštatujúc splnenie predpokladov a podmienok pre postup prokurátora podľa § 216 ods. 1 Tr. poriadku bolo preto rozhodnuté o podmienečnom zastavení trestného stíhania obv. Ing. Bibiány Bilavskej.

	V súlade s ustanovením § 216 ods. 2 Tr. poriadku bola obv. Ing. Bibiáne Bilavskej uložená skúšobná doba v trvaní jedného roka, ktorá začína plynúť právoplatnosťou uznesenia o podmienečnom zastavení trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Tuleja
prokurátor